Tasekla tamaziɣt tella-d si zik s ubrid n timawit,yal awal deg-s yelḥa-d seg imi ɣer umeẓẓuɣ,imi tamusni tlaḥḥu s wawal wa yettaǧǧa-tt i wa,damaḥsisen i lwelha n lejdud acku ugtent tmusniwin id -ǧǧan ama d tamedyazt ama d tsarit,ay-agi tɣaḍrit tatut,mačči aṭas id-aɣ-d yiwḍen.ayan id-aɣ d ilaḥqen ɣer tizi n wass-a d rus maḍi,acku lawan-nni ur d ban ara tira yella-d laxṣaṣ n yemyura d yedlisen ɣef tsekla d wallalen d wexxamen n usezreg,maca yella wayen id yeqqimen deg wallaɣ d cfawat n yemdanen,amdan aqbayli ɣas akken aṭas n leqrun i ɛeddan maca yeṭṭef deg tjaddit-is yiwid kra n wayen yellan d ansay,yettuɣal yettnadi ɣef wayen i yellan di tsekla timawit akked d leṣnaf-is am: tmacahut,tullist,inzan,timsaɛraq,yaxdem tazmart-is i wakken tasekla ad temnaɛ seg ungar d arwaḥ d tatut.